Between the Buried and Me

Between the Buried and Me on yhdysvaltalainen progressiivista metallia soittava yhtye, joka on kotoisin Raleighista, Pohjois-Carolinasta. Yhtyeen nimi on poimittu Counting Crowsin ”Ghost Train” -kappaleen sanoituksesta: ”Took the cannonball down to the ocean/ Across the desert from the sea to shining sea/I rode a ladder that climbed across the nation/ Fifty million feet of earth between the buried and me.” ==Historia== Yhtyeen perustivat 2001 alkuvuodesta Pohjois-Carolinan Winston-Salemissa laulaja Tommy Rogers, kitaristi Paul Waggoner, rumpali Will Goodyear, kitaristi Nick Fletcher ja basisti Jason King. Yhtye julkaisi omaa nimeään kantavan esikoisalbuminsa Between the Buried and Me vuonna 2002 Life Force Recordsilla. Musiikkityyli vaihtelee kappaleiden välillä ja aineksia on esimerkiksi death metalista, grindcoresta, jazzista ja thrash metalista. Albumi sisältää kappaleen ”Arsonist”, joka protestoi Westboron baptistikirkon uskontoa ja käytäntöjä vastaan. Nimialbumi ei ole kovinkaan hyvin tunnettu, eikä kappaleita soiteta yleensä lavaesityksissä. Albumi herätti kuitenkin Victory Recordsin mielenkiinnon, ja yhtye kiinnitettiin tälle levymerkille. Vuonna 2003 yhtye julkaisi toisen albuminsa The Silent Circus. Albumi oli luonnollista jatkoa aikaisemmalle, ja se sisältää monimutkaisempaa ja monitasoisempaa musiikkia. Menestyskappaleesta ”Mordecai” tehtiin myös yhtyeen ensimmäinen musiikkivideo. Albumi julkaistiin uudelleen vuonna 2006, ja painos sisältää lisä-DVD:llä kokonaisen lavaesityksen Carrborossa, Pohjois-Carolinassa, yhtyeen haastatteluja ja kolme musiikkivideota: ”Mordecai”, ”Alaska” ja ”Slumber Party”. Tällä albumilla rumpali Mark Castillo tuli Will Goodyearin tilalle. Basisti Dan Briggs Pennsylvaniasta korvasi Jason Kingin yhtyeen bassokitaristina. Briggs on myös ollut yhtyeissä Espinaca, Nemo ja MFWC. Rumpali Mark Castillob ja kitaristi Nick Fletcherin lähdettyä heidän tilalleen tulivat Blake Richardson ja Dusty Waring, jotka molemmat tulivat Glass Casketista. Vuonna 2005 Between the Buried and Me julkaisi kolmannen albuminsa Alaska, jossa näkyi yhtyeen kehittyminen ja tyylien muutokset enemmän kuin aikaisemmin. Levyn nimikappaleesta ”Alaska” tehtiin yhtyeen toinen musiikkivideo. Vuonna 2006 Between the Buried and Me julkaisi levyn The Anatomy of..., joka oli kokoelma cover-kappaleita heitä innoittaneilta yhtyeiltä. Kokoelmalevy sisältää lainoja esimerkiksi Metallicalta, Queenilta, Pink Floydilta, Earth Crisisilta ja Counting Crowsilta. 18\. syyskuuta 2007 yhtye julkaisi neljännen studioalbuminsa, Colors. Yhtye on sanonut, että ”Se on 65 minuutin opus pysähtymätöntä raskaasti lyövää kaunista musiikkia... Me olemme määritelleet tämän julkaisun ’uuden aallon polkka-grungeksi’.” Yhtye julkaisi kuudennen täysipitkän albuminsa The Parallax II: Future Sequence 9. lokakuuta vuonna 2012 Metal Blade Recordsilla. Yhtyeen albumeita on myyty Yhdysvalloissa 250 000 kappaletta. == Kokoonpano == *Tommy Rogers – laulu ja koskettimet *Paul Waggoner – kitara *Dusty Waring – kitara *Dan Briggs – basso *Blake Richardson – rummut == Diskografia == === Albumit === * * * * * * * * * * * === EP:t === * === Livealbumit === * Colors_LIVE (2008) * Future Sequence: Live at the Fidelitorium (2014) * Coma Ecliptic: Live (2017) *The Great Misdirect Live (2022) === Musiikkivideot === * Aspirations (2002) * Mordecai (2004) * Alaska (2005) * Obfuscation (2009) * Astral Body (2012) * Lay Your Ghosts to Rest (2013) * The Coma Machine (2015) * Condemned to the Gallows (2018) * Millions (2018) * Fix The Error (2021) * The Future Is Behind Us (2021) ==Aiheesta muualla== *Viralliset kotisivut * * Tuotanto ruodinnassa: Between the Buried and Me KaaosZine. Luokka:Yhdysvaltalaiset progressiiviset metalliyhtyeet Luokka:Yhdysvaltalaiset death metal -yhtyeet Luokka:Yhdysvaltalaiset tekniset death metal -yhtyeet Luokka:Yhdysvaltalaiset metalcore-yhtyeet Luokka:Yhdysvaltalaiset mathcore-yhtyeet Luokka:Jazzmetalliyhtyeet